Diari Oficial de la Generalitat Valenciana


Sumari del DOGV 9377, del 07-07-2022 (2022/6236)

RESOLUCIÓ de 29 de juny de 2022, de la Conselleria d'Educació, Cultura i Esport, per la qual es concedeix la modificació de l'autorització al centre integrat de música i ensenyaments de règim general La Purísima-Franciscanas, de València.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9377

Data del DOGV
:   07-07-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/6236


Data del document
:   29-06-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 29 de juny de 2022, de la Conselleria d'Educació, Cultura i Esport, per la qual es concedeix la modificació de l'autorització al centre integrat de música i ensenyaments de règim general La Purísima-Franciscanas, de València. [2022/6236]  
Antecedents de fet  
Primer. L'expedient 20330/306 ha sigut iniciat a instàncies de la part interessada en sol·licitud de modificació de l'autorització del centre integrat de música i ensenyaments de règim general La Purísima-Franciscanas, codi de centre 68518242, per a l'extinció dels ensenyaments integrats de música de grau elemental.  
Segon. En data 9 de juny de 2022, la titularitat del centre sol·licita l'extinció dels ensenyaments autoritzats integrats de música de grau elemental del centre esmentat.  
  
  
Fonaments de dret  
Primer. Vista la proposta del director general de Centres Docents i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 7 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'Ordre 9/2021, de 7 de maig, de la Conselleria d'Educació, Cultura i Esport, que el desplega, i en virtut de la delegació establida en la Resolució de 13 d'abril de 2022.  
Segon. Vist l'article 13 de Reial decret 321/1994, de 25 de febrer, sobre autoritzacions a centres docents privats per a impartir ensenyaments artístics, i de conformitat amb la normativa aplicable als centres educatius privats, es pot extingir l'autorització dels ensenyaments a instància de la titularitat del centre.  
  
Vistos els antecedents de fet i considerats els fonaments de dret, resolc:  
  
Primer  
Modificar l'autorització del centre docent privat que a continuació s'indica, ateses les característiques, ensenyaments i capacitat màxima que s'assenyalen:  
Codi: 20878857.  
Denominació genèrica del centre: centre privat d'Educció Infantil, Primària i Secundària.  
Denominació específica del centre: La Purísima-Franciscanas.  
Titularitat: Fundació Educativa Franciscanas de la Inmaculada.  
Domicili: avinguda Tres Creus, núm. 49.  
Localitat: València.  
Província: València.  
Modificació que s'autoritza:  
Extinció dels ensenyaments de música de grau elemental, de manera que el centre queda configurat, íntegrament, amb la composició següent:  
  
6 unitats d'Educació Infantil, segon cicle, amb 150 llocs escolars.  
  
17 unitats d'Educació Primària, amb 425 llocs escolars.  
12 unitats d'Educació Secundària Obligatòria, amb 360 llocs escolars.  
4 unitats de Batxillerat, amb 128 llocs escolars, en les modalitats de Ciències, i Humanitats i Ciències socials.  
2 unitats d'Educació Especial (suport a la integració), amb 30 llocs escolars.  
Formació Professional de grau mitjà:  
Família d'Informàtica i Comunicacions.  
1 cicle (1r i 2n curs) de Sistemes Microinformàtics i Xarxes, amb 23 llocs escolars per curs.  
  
Segon  
La present resolució tindrà efectes acadèmics a l'inici del curs escolar 2022-2023.  
  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 29 de juny de 2022.- El secretari autonòmic d'Educació i Formació Professional (p. d. R. 13.04.2022): Miguel Soler Gracia.